AksaraLLM/aksara-bahasa-daerah-v1 huggingface dataset:
Musa (basa Arab: موسى, ; basa Ge'ez: ሙሴ Musse) (lair ~1527 SM, séda ~1408 SM) ya iku nabi kang nyampekake Hukum Torèt lan nulisaké ing Pentateveh/Pentateukh (Lima Kitab Torèt) ana ing Alkitab Ibrani utawi Prajanjèn Lawas ing Alkitab Kristen. Musa uga kalebu saka 25 nabi kang wajib diimani dening umat Muslim. Akeh ayat-ayat Al-Qur'an lan hadist kang nyritakaké sejarahé Musa.

Musa iku putrané Amram bin Kehat saka suku Lewi, anak Yakub bin Ishak. Panjenengané diangkat dadi nabi kira-kira taun 1450 SM. Panjenengané diutus Bani Israil (Israèl) metu saka Mesir. Asmané ingaran akèhé 873 ing 803 ayat ing 31 buku ing Alkitab Pertalan Anyar lan ana ping 136 ing Kuran. Musa patutan 2 cacahé (Gersom lan Eliezer) lan séda ing Tanah Tih (Gunung Nebo).

Sejarahé

Miturut Al-Qur'an, Musa lair nalika Pirngon nguwasani Mesir lan tumindak zalim (wengis) lan sewenang-wenang lan nggawe para kawulane dadi pecah. Pirngon nindhes kawulané lan mbelèh bocah lanang kang mentas lair, dene bocah wadon dinengke waé. Iki kabèh amarga dhèwèké percaya marang petungan ramal yen sawijining wektu bakal ana wong lanang kang nglengserake dheweke. Nalika Musa lair, Gusti Allah menehi ilham supaya diklentirake menyang Bengawan Nil. Jebul bayi iku dijukuk dening para embane Pirngon lan digawa menyang kraton. Pungkasane, dheweke didadekake putra angkat  dening garwane Pirngon.

Musa banjur dadi putra angkat ing kratone Pirngon. Sawise diwasa Musa eling menawa dheweke kalebu bagean saka bangsa Bani Israil. Musa kepengin supaya ngluwarake Bani Israil saka batur tukone Pirngon ing Mesir. Sawise Gusti Allah menehi ilham lan wahyu marang Musa ing Lembah Tuwa, mula dheweke kanthi mantep lunga menyang keraton Mesir kanggo dakwahi Pirngon.

Cathetan suku
 
Yahudi
Nabi Islam
Nabi Yahudi
Tokoh Al-Qur'an
Kitab Purwaning Dumadi
Kitab Pangentasan
Kitab Kaimanan
Kitab Wilangan
Kitab Andharaning Torèt
Kitab Masmur
100 Tokoh miturut Michael H. Hart
Bapak pucung (Dysdercus cingulatus) ya iku salah sawijining kéwan jinis gegremet kang akèh tinemu ing karang padésan. Kéwan iki biasa tinemu ana ing wit randhu amarga kéwan iki pancèn dadi ama mirunggan kapuk randhu amarga mangani woh randhu. Ing sawenèh papan, uga diarani bokbokcung/bakbakcung.

Tembang macapat pocung asring diwiwiti kanthi tembung bapak pucung....

Jeneng liya
 Basa Indonésia: Bapak Pucung (Jawa)
 Basa Inggris: Red Cotton Bug, Cotton Stainer Bug, Red Cotton Stainer, Red Seed Bug of Malvaceae
 Basa Walanda: Kapokwants
 Basa Prancis: Punaise du cotonnier
 Basa Spanyol: Chinche manchadora

Sato kéwan
Ama
Sespan (saka basa Walanda : Zijspan) ya iku piranti tambahan kang duwé rodha siji lan dipasang ana sisih kiwa kendharaan kanggo mboncengake penumpang. Kendaraan kang bisa dipasangi sespan kaya ta pit montor, pit, sekuter lan vespa.

Gallery 

Kendharaan
Otomotif
Mliwis iku arane jeneng manuk kang urip ing panggon banyu. Mliwis duwé sirah sing wernane kuning pucet, semono uga gulu lan pérangan awak ngisoré. 
mliwis iku jinis kéwan sing senengane nglumpuk. Mliwis urip ana ing banyu kang tawar sing lumrahé akèh wit-witane. Manawa gawé susuh, lumrahé mliwis gunakake susuh tilas manuk liyané. Yèn ngendhog, mliwis bisa ngetokaké nganti 6-12 endhog.

Sajarah
Mliwis utawa Lesser Wishtling Duck iki bisa uga dijipuk dagingé. Miturut data taun (2006), cacahé mliwis ing Danau Mahakam Kalimantan Wétan (2004) kurang luwih 120.000-165.000 mliwis 95%-é utawa 114.000 – 156.000 dipasaraké ing Banjarmasin.

Saka asil peneliten Fakultas Kehutanan Universitas Mulawarman, Balai KOnservasi Sumber Daya Alam (BKSDA) Kalimantan Wétan lan Universitas Amsterdam Walanda mènèhi dudutan manawa 2 taun kapungkur wis nyekel 28.629 mliwis kembang ing Danau Mahakam Kalimantan Timur.

Kéwan iki durung akèh tinemu mupangaté. Ing Indonésia ana 15 warna Mliwis, loro ing antarané wis bisa dibudidaya ya iku, Dendrocygna javanica (mliwis watu) lan Dendrocygna arculata (mliwis kembang).

mliwis kalebu kéwan sing dilindhungi, saéngga dijaga kanthi apik, nanging ing Indonésia, kéwan iki durung kalebu kéwan alasan sing dilindhungi.

Rujukan 

Sato kéwan
Manuk
{{Infobox Disease |
  Name           = Parkinson's |
  DiseasesDB     = 9651 |
  ICD10          = ,  |
  ICD9           =  |
  ICDO           = |
  OMIM           = |
  MedlinePlus    = 000755 |
  eMedicineSubj  = neuro |
  eMedicineTopic = 304 |
  eMedicine_mult =  masa awal masa rehab |
  Image =Sir William Richard Gowers Parkinson Disease sketch 1886.svg |
  Caption = Ilustrasi penderita Parkison olèh Sir William Richard Gowers dari buku A Manual of Diseases of the Nervous System taun 1886 |
}}

Buyuten utawa lelara Parkinson ya iku lelara degeneratif syaraf kan tinemu nalika taun 1817 (An Essay on the Shaking Palsy) déning Dr. James Parkinson kanthi tetenger ya iku nruthuk (tremor'') nalikane nganggur, angèl nalika arep obah lan otote kaku. Watara 1 saka 250 wong umur luwih 40 taun lan 1 saka 100 wong 65 taun nandang lara buyuten iki.

Diarani lelara buyuten amarga racaké wong kang wis tuwa lan pantes duwé buyut kang nandang lelara iki, sanajan uga ana uga wong enom kang wis buyuten, kaya déné petinju Muhammad Ali kang wis buyuten nalika umur 38 taun.

Lelara
Kedhokteran
Wungkal ya iku sijining piranti kanggo ngasah gegaman kang kagawé saka wesi lan waja, supaya luwih landhep.

Wungkal duwé wujud lan asal bahan kang manéka warna, mligi saka watu alam lan material gawéan. Lumrahé wungkal duwé reraèn kang rata kanggo ngasah racaké gaman, lan bisa uga duwé wujud lingir kang dicocogake wujud gaman kang bakal diasah, umpanane wungkal kaggo ngasah tatah penguku.

Golongane wungkal kaukur saka kasar-aluse wungkal kang karan grit, kaya déné kretas amplas. Grit kang angkane akèh nuduhake wungkal kang luwih alus, kang ngasilaké gaman kang luwih landhep.

Gegaman
Watu
Tatah ya iku sijining wujud gaman kanggone tukang kayu lan tukang ukir. Piranti iki pigunane kanggo mbentuk kayu (umpamané nalika gawé reca lan ukiran, gawé bolongan lan uga kanggo nipisake kayu.

Gegaman
Tukang kayu
Pathek, puru utawa frambusia, framboesia sijining pengakit kulit kang gampang nular. Wiwitane lelara iki saka bintul-bintul cilik ana kulit, lan sawisé mateng dadi nanah. Nalikane wis garing, belange dadi kandel kaya déné kapal.

Penyakiyt iki disebabake déning kruma aran ''Treponema perteneue lan mligi nyebar ana ing laladan kang karesikane kurang kajaga.
Pasah ya iku gaman Tukang kayu kanggo ngalusake blabak utawa kayu umume.

Gegaman

es:Guillame
Tuma kathok (Pediculus humanus humanus) isih nunggal spésies karo seduluré, tuma sirah (Pediculus humanus capitis).  Nanging, kéwan iki amung manggon ana ing sandhangan, ora ana ing rambut lan pindhah ana ing kulit nalika nyesep getih. Bédané uga, tuma kathok ngendhog ana ing sandhangan. Kéwan iki kalebu gegremet kang ora duwé suwiwi. Kéwan iki tinemu ing saindhenging donya, dadi parasit tumrapé manungsa tanpa ndeleng ras.

Tuma kathok lumrahé tinemu ing awaké wong kang uripé ora resikan, utawa pancèn amarga kaanan umpamané kéré, pengungsi, kurban perang utawa bencana.

Uga delengen 
 Tuma sirah

Sato kéwan
Gegremet
Lelara
Pétan, iku panggawéyan métani sirah kanggo nggolèki lan nyingkiraké tuma sirah, kor (endhog tuma) lan kadhang kala nyabuti uwan.

Pétan diperlokaké sanajan rambut wis dijungkati, amarga ora kabèh tuma lan kor bisa katut nalika dijungkati. Panggawéyan iki lumrahé dilakoni nalika awan sinambi ngaso lan ngisis.

Pagawéan
Pengilon, piranti kanggo  ngilo, ya iku barang kang arta alus lan mengkilat kang bisa mantulake barang kan ana ngarepe, minangka wewayang. Lumrahé pengilon jaman saiki kawngun saka beling, lan pigunane ora mung kanggo ngilo lan pepaès, nanging uga kapasang ing barang liya kaya ta kaca spion ing pit montor lan montor, uga ing piranti optik kaya ta tustèl, téléskop, tropong, lsp.

Optika
Piranti
Basa Konkani iku anak cabang kidul basa Indo-Arya lan dianggep sempalan saka basa Marathi. Basa iki awalé pancèn asalé saka wewengkon Konkan lan Goa, nanging amarga masalah ékonomi mula panutur basa iki banjur pindhah menyang manéka wewengkon ing India. Saliyané faktor panyerbuan saka manéka bangsa kaya déné panguwasa Islam lan Portugis. Akibaté, para panutur basa Konkani iki bisa ditemoni ing praja Goa, Maharastra, Karnataka, Kerala lan sapérangan pérangan Tamil Nadu. Panutur basa iki uga heterogen banget saka status sosial, uga agamané. Diprakirakaké ana 3 yuta wong sing migunakaké basa Konkani.

Status Basa 
Basa Konkani wiwit diakoni minangka basa kasusastraan nalika taun 1975 déning Sahitya Academy, lan bener-bener didadèkaké basa resmi praja Goa nalika taun 1987. Basa iki uga lumebu sajeroning konstitusi angka 8 nalika taun 1992 lan dadi salah siji basa nasional ing India sanajan isih ana kakurangan ing kana kéné. Wiwit uwal saka Portugis, basa Konkani digunakaké ing kabèh babagan kauripan déning masarakat Goa, formal uga informal.

Sistem Panulisan 
Isih ana karancuan sajeroning sistem panulisan basa Konkani. Sanajan huruf Devanagari dikukuhaké minangka huruf resmi, nanging akèh banget wong Konkani sing migunakaké huruf Latin uga huruf Kannada sajeroning nulis.

Conto :
 Helo		= Halo
 Tum kaso aasaa? = Apa kabar?
 Haamva baro aasaam. = Apik-apik.
 Deva barem karum	= Matur nuwun 
 Tumacem naamva kidem?= Sapa jenengmu?
 Mhajem naamva…..	= Jenengku……
 Barem, melumya	= Sampai jumpa

Konkani
Konkani
Konkani
Enthung ya iku siji kaanan saka uripé kéwan jinis gegremet kang ngalami metamorfosis jangkep ya iku embrio utawa endhong, larva, enthung, lan diwasa. Nalika dadi enthung wujud awaké gegremet wis wiwit mawujud, lan wujud larva wis ilang. Enthung ora obah sesil lan ana uga kang inaktif. Enthung lumrahé dibungkus wadhah kaya déné kokon (tuladha enthung uler sutra, omah tawon utawa thothok). Lan asring memba supaya ora dipangan kéwan liya.

Uga delengen
 Kupu
 Metamorfosis
 Larva

Rujukan 

Gegremet
Biologi
Entomologi
Paron dadi piranti wajib tumrape pandhe wesi. Piranti iki wujud kothakan kang atos lan ing kana wesi kang panas digembleng lan diwangun kanthi cara dithuthuki nganggo palu wesi. Lumrahé paron kagawe saka wesi.

Piranti
Basa Kannada wujud péranganing golongan basa Dravida, sing dituturaké déning sapérangan gedhé masarakat praja Karnataka, India Kidul. Basa iki uga dipigunakaké déning sapérangan warga Tamil Nadu, Andhra Pradesh, Kerala tekan Maharastra. Basa iki ngalami akèh owah-owahan kaping papat sajeroning sajarahé, ya iku:

 Purva Halegannada (saka mangsa awal tekan abad angka 10).
 Halegannada (saka abad angka 10 tekan abad angka 12).
 Nadugannada (saka abad angka 12 tekan abad angka 15).
 Hosagannada (saka abad angka 15 tekan saiki).

Éwadéné huruf Kannada mirib banget karo huruf Telugu. Ngrembaka saka huruf Brahmi cabang kidul pasca papréntahan Asoka. Malah sadurungé abad angka 7, huruf Kannada-Telugu wis dipigunakaké sajeroning prasasti Kadamba Banavasi lan Chalukya Badami ing kulon. Huruf Kannada ngalami owah-owahan ing mangsa papréntahan Sathavahana, Kadamba, Ganga, Rastrakuta, lan Hoysala. Huruf Kannada lan Telugu modhèren wiwit muncul nalika abad angka 13. Huruf Kannada uga dipigunakaké kanggo nulisaké basa Konkani, Tulu lan Kodava.

Conto 
 Namaskara!		= Halo!
 Neevu Hegiddeeri/Hegidhdheya? = Apa kabar?
 Naanuchennagidene = Apik-apik
 Dhanyavaadhagalu = Matur nuwun
 Ninna/ Nimma Hesarenu? = Sapa jenengmu?
 Nanna Hesaru….. = Jenengku……
 Shubha Haaraikeya Maathu = Sampai jumpa

Basa Kannada
Tapel jaran utawa sepatu jaran ya iku wangune wesi kang dinggo ing sikil jaran kanggo njaga sikile nalika jaran lumaku utawa lumayu. tapel jaran dinggokake ing kuku jaran, sakwise kuku dikethok.

Piranti
Jaran
Sogok Untu ya iku kayu utawa plastik cilik kang wujudé arep kaya biting kang minangka ngresiki sisa-sisa panganan kang nyelip ana ing sela-salané untu. Sogok untu racaké duwé siji utawa loro pucuk kang lancip kanggo nyukil panganan kang isih kèri ing sela-selaning untu.

Asal-usule Sogok Untu 
Anané sogok untu iku wis suwé banget éwonan taun kapungkur, manawa bisa dadi piranti ngresiki untu kang tuwa dhéwé. Sadurungé sikat untuk digawé, anggoné ngresiki untu, wong-wong nggunakaké kayu cilik kang bisa ndadèkaké untu resik. Sogok untu kang nggawéné saka perunggu wis tau tinemu ing antarané perkakas-perkakas kang katut dipendhem ing jero kuburan-kuburan pra-sajarah ing Italia Utara lan Alpen Timur. Sogok untu uga dingertèni ing Mesopotamia.

Ana conto-conto sogok untu kang apik lan artistik saka pérak ing jaman kuna, utawa saka kayu mastis kang racaké dianggo karo bangsa Romawi.

Rikala abad kaping 17, sogok untu dianggep barang mewah nganti dipadha-padhakake karo perhiasan permata. Wong-wong jaman semono nggawe sogok untu saka emas banjur dihiasi karo watu-watu akik.

Saiki, amarga ngèlmu kadhokteran gigi wis maju, pangganggonan sogok untu rada ora diéntuki, mula piranti-piranti liyané kaya benang untu lan sikat untu luwih disenengi. Nanging amarga ana terobosan mutakhir ing tèknologi rasa, sogok untu tetep disenengi wong akèh.

Praja Maine ing Amérikah Sarékat dadi produsen paling gédhé kanggo sogok untu.
Ing Koréa Kidul, kanggo ngoyak-ngoyak rakyaté supaya bisa ngajeni lingkungan, ana perusahaan nggawé sogok untu kang bisa dipangan. Sogok untu iki digawé saka tela, ketok bening lan empuk yèn kena banyu panas.

Bebayane nggunakaké  sogok untu 
Sogok untu ya iku barang kang kerep digoléki, mligi sawisé mangan panganan kang akèh seraté kaya jangan-jangan lan daging. Malah ora sithik wong kang ora bisa urip tanpa sogok untu, mula dhèwèkè mesthi nyiapaké sogok untu ing tasé. Padahal, yèn kerep-kerep nggunakaké sogok untu lan ora resik bisa mbebayani. Nggunakaké sogok untu kang ora trep bisa natoni jaringan lunak ing sekitaré untu, banjur bisa ndadèkaké keradangan ing jaringan lunak mukosa gronggongan mulut. Saliyané iku sogok untu bisa ndadèkaké untu tambah benggang amarga diameter sogok untu lumayan gedhé. Iritasi lan trauma terus-terusan bisa ndadèkaké benjolan ing gingiva utawa gusi kang kerep diarani epulis.

Epulis amarga nggunakaké  sogok untu kerep-kerep lan ora steril iku diarani Epulis Fibromatosa. Epulis iki awujud benjolan lan duwé tangkai, empuk, wernane pucet, ora gampang metu getihe, lan ora lara. Penanganané ya iku eksisi utawa diketok lan di kuretage utawa kuret jaringan lunak. Kumaté penyaki iki yèn pakulinan nganggo sogok untu sig kereb banget lan ora steril tetep dilakoni.

Cathetan suku 

Piranti
Kaséhatan cangkem
Godhong Mangkokan ya iku salah sawijiné tetuwuhan. Tetuwuhan mau nduwé paédah kang wigati. Jeneng mangkokan asalé saka wujudé kang mèmper mangkok. Rikala semana, godhong mangkokan mupangaté kanggo wadhah panganan kang ana duduhé. Godhong mangkokan padatané ditandur minangka tuwuhan hias utawa tuwuhan pager, sanajan bisa tinemu ing pinggir kali lan ing ara-ara. Tuwuhan iki jarang lan kadangkala ora tau nduwé kembang. Uripé ing papan kang ora katutup kang bisa kena srengéngé, lan urip ing papan 1 – 200 m dp1.

Nama Liyané

Godhong mangkokan duwé jeneng latin  Nothopanax scutellarium Merr. Ing Sunda diarani mamamukan, ing Ambon diarani papeda, ing Makasar diarani mangko-mangko, ing Ternate diarani rau paroro, ing Halmahera diarani sawoko utawa Goma matari, ing Tagalog diarani platitos, ing Manado diarani Daun mangkok. Godhong mangkokan basa Inggrisé diarani saucher leaf utawa sell leaf.

Khasiyat
Kasiyaté Godhong mangkokan bisa kanggo:
Ngilangi ambu anyir 
Tamba angel pipis
Ngurangi rambut rontok
Tamba radang payudara utawa payudara bengkak
Tamba luka

Piguna 

Godhong mangkokan sing isih enom bisa digunakaké dadi lalapan mentah nalika madhang. Bisa uga digodhog dadi jangan lan ngilangaké ambu amis saka iwak kali lan jeroan sapi utawa wedhus. Ing sajroning godhong iki ngandhut kalsium, alkaloid, saponin, fosfor, vitamin A, vitamin B1, lan vitamin C. Mangkokan bisa uga dadi jamu nglancaraké ASI, ngobati anyang-anyangen lan radhang. Cara nambani ya iku godhongé di godhog banjur dipangan. Khasiat kang kawentar saka godhong iki ya iku nyuburaké rambut, nambah ireng rambut, lan ngurangi rambut mbrodhol. Carané ya iku didheplok lan dibaluraké ing sirah. Mangkokan bisa uga dadi piranti campuran sampo.

Cathetan suku

Tetuwuhan obat
Tetanduran jamu lan bumbu
Jenggot (basa krama ; Gumbala) ya iku rambut kang thukul ing janggut, gulu, pipi nganti tumeka sangisore kuping. Kanthi Pangereten iki, bréwok kang ana ing sangisore pipi uga kalebu jénggot. Elmu kang nyinaoni babagan jenggkon karan pogonologi.

Wong kang jenggoten racaké kaanggep wong kang wicaksana, maskulin utawa diajeni sanajan uga kaanggep kurang rapi lan nylenèh.

Jenggot dadi salah sijining ciri manawa wong lanang wis diwasa.

Jenggot tumrape piwulang agama

Islam 
Tumrape wong Islam, ngingu jénggot hukume sunat diingu tumrape wong lanang, dhedhasar pira-pira hadits kang nerangake bab jénggot. Pira-pira Nabi lan sahabat kacirikake duwé gumbala kang lemu.

Nasrani 
Ing pira-pira potrèt lan gambar wong-wong suci saka agama Nasrani, akèh-akèhé duwé jénggot.

Sikh 
Salah siji cirining wong Sikh ya iku nganggo surban lan ngingu jénggot

Islam
Kristen
Budaya
Ki Ageng Pamanahan utawi Ki Gedhé Pamanahan (? - 1584) miturut Babad Tanah Jawi inggih punika senopati prang saking kraton Pajang saha leluhuripun raja-raja Karajan Mataram Énggal.

Ki Ageng Pamanahan inggih punika putra saking Ki Ageng Ngenis, ngulama ingkang dumunung wonten ing Nglaweyan, inggih wayah saking Ki Ageng Séla, satunggalipun muridipun Sunan Kalijaga. Ing taun 1558, Sultan Hadiwijaya masrahaken Wana Mentaok minangka bebingah kanggé Ki Ageng Pamanahan ingkang sampun mbiyantu mejahi Arya Penangsang kaliyan mbiyantu yasa Pajang. Salajengipun, piyambakipun mbabad wana lajeng ngadegaken kraton ing Kotagedhé.
 
Ki Ageng Pamanahan séda ing 1584, dipunsarèkakén wonten ing masjid kraton salebetipun témbok kitha. Putranipun Radèn Sutawijaya ingkang jejuluk Mas Ngabèi Loring Pasar nerasaken tahta dados gantosipun ingkang rama. Piyambakipun jumeneng nata kanthi sesebatan énggal Panembahan Sénapati Sayidin Panatagama.

Rujukan 

Tokoh ing Babad Tanah Jawi
Sajeroning anatomi vertébrata , pinggul (utawa panggul utawa "coxa"<ref name="Diab-77">Latin coxa diibunakaké déning Celsus minangka"pinggul", nanging déning Pliny the Elder minangka balung pinggul" (Diab, p 77)</ref> ing istilah kadhokteran tegesé wewengkon anatomi utawa sendhi.

Wewengkon pinggul dumunung ing ngarep (lateral) saka wewengkon gluteal (conto: bokong), inferior to the iliac crest, lan nutupi pérangan greater trochanter saka femur'', utawa balung pupu ("thigh bone").

Notes

Réferencès

Pranala njaba

 Hip Preservation Awareness, information and support for hip impingement, hip dysplasia, and related issues in young adults (12-adult) 
 Hip anatomy video 
 High-performance hips 

Balung
Sendhi
Pinggul
Wiwit taun 2010, kadadéan krisis utang kadadéan, kang utama ing nagara: Yunani, Irlandia lan Portugal. Kadadean iki njalari krisis kapitayan ing nagara-nagara mau lan nagara anggota Zona Euro liyané, kang utama nagara Jerman.

Kaanan kawatiran saya  ningkatake defisit lan utang njalari alarm sajeroning kaanan pasar finansial. Krisis utang tumuju ana ing prastawa anyaring Yunani. Ing 2 Mèi, nagara-nagara Zona Euro lan Dana Moneter Internasional (IMF) sarujuk menehake utangan kanthi jumlah €110 miliar marang nagara Yunani.

Cathetan sikil

Pranala njaba 
 Protests in Greece in Response to Severe Austerity Measures in EU, IMF Bailout - video report by Democracy Now!

Éropah dalam taun 2010
Krisis finansial Asia ya iku krisis finansial kang kadadéan wiwit Juli 1997 ing Thailand, uga njalari mata uang, bursa saham lan rega aset liyané ing panjuru nagara Asia, nageyan Macan Asia Timur. Prastawa iki uga kadhang diarani krisis moneter ("krismon") ing Indonésia.Indonésia, Koréa Kidul lan Thailand kagolong nagara kang paling bebayan krisis, asebab kena akibaté krisis moneter. Hong Kong, Malaysia lan Filipina uga kena prabawa krisis. Daratan Tiongkok, Taiwan lan Singapura ora kena akibat krisis. Jepang minangka nagara kang ora kena bebayan krisis nanging ngalami krisis parékonomian pasar kang dawa.

Rujukan

Buku 
 Berbagai Laporan Bank Dunia Mengenai Perkembangan Ekonomi Indonesia Sejak Krisis Moneter 1997
 Kaufman, GG., Krueger, TH., Hunter, WC. (1999) The Asian Financial Crisis: Origins, Implications and Solutions. Springer. ISBN 0-7923-8472-5
 
 
 Noland, Markus, Li-gang Liu, Sherman Robinson, and Zhi Wang. (1998) Global Economic Effects of the Asian Currency Devaluations. Policy Analyses in International Economics, no. 56. Washington, DC: Institute for International Economics.
 Pempel, T. J. (1999) The Politics of the Asian Economic Crisis. Ithaca, NY: Cornell University Press.
 Ries, Philippe. (2000) The Asian Storm: Asia's Economic Crisis Examined.

Surat kabar 
 Ngian Kee Jin (March 2000). Coping with the Asian Financial Crisis: The Singapore Experience . Institute of Southeast Asian Studies. ISSN 0219-3582
 Tiwari, Rajnish (2003). Post-crisis Exchange Rate Regimes in Southeast Asia , Seminar Paper, University of Hamburg.
 Kilgour, Andrea (1999). The changing economic situation in Vietnam: A product of the Asian crisis?
 S. Radelet, J.D. Sachs, R.N. Cooper, B.P. Bosworth (1998). The East Asian Financial Crisis: Diagnosis, Remedies, Prospects. Brookings Papers on Economic Activity.
 Stiglitz, Joseph (1996). Some Lessons From The East Asian Miracle. The World Bank Research Observer.
 Weisbrot, Mark (August 2007). Ten Years After: The Lasting Impact of the Asian Financial Crisis. Center for Economic and Policy Research.

Liyané 
 The Crash (transcript only), from the PBS series Frontline

Asia
Sajarah ékonomi
Krisis finansial
Ékonomi Indonésia
Krisis lenga 1973 kadadéan sajeroning 15 Oktober 1973 nganti 1975. Mundaké rega lenga kang dikukuhaké déning OPEC lan dhuwuré ongkos kang dikukuhaké Amérika Sarekat sajeroning Perang Vietnam njalari kadadéan stagflasi ing Amérika Sarekat. Anggota OPEC sarujuk minangka migunakaké kadadéan kang ana ing dhuwur donya-rega lenga kanggo ngatur mekanisme lan nyestabilake rega lenga ing saben-saben nagara kang ana ing donya.Tumindak dilakoni ing taun-taun wayah rega lengan anjlok sawisé akir Bretton Woods, uga ora kasilé negosiasi déning "Seven Sisters" ing wulan sadurungé.

Uga delengen 
 Krisis Energi
 Krisis ènergi 1979

Pranala njaba 
 Saudi dove in the oil slick - Sheikh Ahmed Zaki Yamani, former oil minister of Saudi Arabia gives his personal account of the 1973 energy crisis.
 EIA presentation: 25th Anniversary of the 1973 Oil Embargo

Prastawa 1973
Pakubuwana iku sawijining pangkat (sesebatan) kang wiwitané ditampa déning Radèn Mas Darajat kang sawisé diwasa kagungan sesebatan Pangeran Puger. Panjenengané iku putra Amangkurat I. Sesebatan iki sabanjuré diterusaké déning tedhak turune nganti saiki, Pakubuwana XIII:
 Pakubuwana I
 Pakubuwana II
 Pakubuwana III
 Pakubuwana IV
 Pakubuwana V
 Pakubuwana VI
 Pakubuwana VII
 Pakubuwana VIII
 Pakubuwana IX
 Pakubuwana X
 Pakubuwana XI
 Pakubuwana XII
 Pakubuwana XIII

Sesebutan bangsawan Jawa
Peniti utawa dom canthèl ya iku jinising dom kang dipirantèni mawa pir prasaja lan cathelan. Canthelan iki duwé guna dobel, ya iku kanggo nyanthelake supaya dom ora gampang ucul, lan kanggo nyingidake pucuke dom kang lancip.

Asal 
Peniti kuna asal saka Mycenaeans wiwit abad angka 14 sadurungé masèhi (pungkasan jaman Mycenaean III). Dikenal kanthi jeneng fibulae (fibula) lan dipigunakaké kaya déné fungsi sing padha karo peniti modhèren. Faktané, fibulae pisanan ing abad 14 lan 13 sadurungé masèhi awangun kaya peniti sing saiki. Fibulae asli dijelasaké ing buku karya Chr. Blinkenberg's 1926 Fibules grecques et orientales.

Peniti diciptakaké manèh ing sasi Juli 1849 déning Walter Hunt, penemu asal Amérika. Hak cipta peniti iki wis didol kanthi rega $400.

Réferènsi

Piranti

de:Nadel#Sicherheitsnadel
Danang Sutawijaya (miyos: ? - séda: Jenar, 1601) utawa kang asring diarani Panembahan Sénapati yaiku priyayi kang yasa Kasultanan Mataram lan kang nyikal bakali dadi raja kang pisanan awit taun 1584-1601, kanthi sesebatan Panembahan Sénapati ing Alaga Sayidin Panatagama Khalifatullah Tanah Jawa.

Kasultanan Mataram
Itik-itik utawa itikan, mata itik, bolongan benik iku bolongan ing sandhangan mligi ing klambi hèm kang dipigunakaké dalan liwaté benik kanggo nutup awak kanthi nangkepaké blèwèhan klambi.

Sandhangan

de:Knopf#Knopfloch
Semir sepatu ya iku sijining bahan kang awujud pasta, krim utawa cuwèr kanggo nggosok, supaya sepatu tahan banyu lan ndadèkaké katon luwih gilap lan apik. Lumrahé semir kagawé saka lilin lan gemuk.

Piranti
Cawet utawa Celana jero minangka jinis jeroan sing utamane dianggo para wanita. Cawet bisa pas utawa longgar. Cawet digawe saka kolor saka karet, bageyan selangkangan kanggo nutupi tempek (biasane dilapisi bahan nyerep banyu kayata katun), lan sepasang bolongan sikil sing asring digawe saka elastis (kayadene kolor). Macem-macem bahan digunakake, nanging biasane dipilih supaya bisa napas lan ora lembab.

Cawet digawe saka macem-macem bahan, kalebu katun, renda, lateks, kulit, lycra, nilon, PVC, poliester, rawhide, satin, lan sutra. Cawet biasane kasusun saka rong lembar (ngarep lan mburi) sing digandheng karo lapisan ing selangkangan lan sisih; gusset tambahan asring ditambahi ing bageyan selangkangan, kanthi pinggul lan bukaan sikil digawe saka elastis.

Sandhangan

fr:Culotte (vêtement)#Costume féminin
Sempak ya iku sandhangan kang wujud kathok kanggo nutupi laladan sakiwatengen lakang nganti sangisore puser. Istilah iki kagunakake tumrap sandhangan kanggo wong lanang, déné kanggone wong wadon diarani cawet.

Sandhangan

de:Unterhose
es:Calzoncillo
eu:Galtzontzilo
gl:Calzón
gn:Chulu
ja:ブリーフ
nah:Maxtli
no:Truse
pl:Slipy
pt:Cueca
sv:Kalsonger
tl:Karsonsilyo
Krisis Rudal Kuba ya iku sawijining krisis kang kadadéan ing watara taun 1962 kadadéan kang disebabaké saka   Perang Dingin kadadéan antara nagara Amérika Sarékat lan Uni Soviet. Krisis kang kadadéan sabanjuré kabukak fakta minangka Amérika Sarékat kababar nyeponsori sawijining serangan déning Teluk Babi kang ana ing Kuba, sawijining nagara komunis ing Sagara Karibia.

Prastawa 1962
Perang Dingin
Sremska Mitrovica (Aksara Sirilik: Сремска Митровица, ) iku sawijining kutha lan munisipalitas kang dumunung ing provinsi Vojvodina, Serbia, ing gisiking  Kali Sava. Ing taun 2011 kutha iki kang ndunungi 37,586, déné wewengkon administrasi Sremska Mitrovica kang ndunungi 79,773 jiwa.

Désa-désa ing gisik lor Kali Sava, ing tlatah Syrmia:
Bešenovački Prnjavor
Bešenovo
Bosut
Veliki Radinci
Grgurevci
Divoš
Jarak
Kuzmin
Laćarak
Ležimir
Manđelos
Martinci (in the Roman times known as Budalia)
Sremska Rača
Stara Bingula
Čalma
Šašinci
Šišatovac
Šuljam

Désa-désa ing gisik kidul Kali Sava, ing tlatah Mačva:
Noćaj
Ravnje
Radenković
Salaš Noćajski
Zasavica I
Zasavica II

Réferènsi

Pranala njaba 

   
Sremska Mitrovica.org - info, news about Sremska Mitrovica
Information portal on culture, sport and fun in Sremska Mitrovica
All information about city,news and sport

 
Kutha ing Vojvodina
Kutha ing Serbia
Politèknik Negeri Ambon iku perguruan tinggi negri sing dumunung ing Kutha Ambon, Maluku, Indonésia.

Perguruan tinggi negeri ing Maluku
Perguruan tinggi ing Maluku Lor
Politèknik Negri Bali, iku perguruan tinggi negri sing dumunung ing Kutha Denpasar, Provinsi Bali, Indonésia.

Program Studi 
Politeknik Negeri Bali duwé 6 jurusan, yaiku:
Jurusan Teknik Sipil
Program Studi Teknik Sipil (D3)
Jurusan Teknik Mesin
Program Studi Teknik Mesin (D3)
Program Studi Refrigrasi dan Tata Udara (D3) 
Jurusan Teknik Elektro
Program Studi Teknik Instalasi Listrik (D3)
Program Studi Sistem Informasi (D3)
Jurusan Akuntansi
Program Studi Akuntansi (D3)
Program Studi Akuntansi Manajemen (D4)
Jurusan Administrasi Niaga
Program Studi Administrasi Bisnis (D3)
Jurusan Pariwisata  
Program Studi Perhotèlan (D3)
Program Studi Usaha Perjalanan Wisata (D3)

Pranala njaba 

Perguruan tinggi ing Indonésia
Perguruan tinggi ing Bali
Kutha Denpasar
Politèknik Negri Banjarmasin (dicekak Poliban) iku perguruan tinggi negri politèknik sing dumunung ing Kutha Banjarmasin, Kalimantan Kidul, Indonésia.

Banjarmasin
Politèknik Negri Jember, iku pawiyatan luhur nagari kang dumunung ing kutha Jember, Provinsi Jawa Wétan, Indonésia.

Politèknik Negri Jember wujud pawiyatan luhur kang nyelenggarakaké pendhidhikan vokasional, yaiku program pendhidhikan kang tumuju marang prosès pasinaon ing tataran keahlian, ketrampilan, lan standar kompetènsi kang spesifik sarujuk marang kabutuhan pasar kerja lan stakeholder, sarta duwé kamandirian sajeroning makarya lan wirausaha mawa basis IPTEKS.

Pranala njaba 
 Situs web resmi

Perguruan tinggi ing Indonésia
Perguruan tinggi ing Jawa Wétan
Politèknik Negri Kupang, iku perguruan tinggi negri sing dumunung ing kutha Kupang, provinsi Nusa Tenggara Wétan, Indonésia.

Pranala njaba 
 Peraturan Statuta  ing situs web Ditjen Dikti Kemendiknas

Perguruan tinggi ing Indonésia
Perguruan tinggi ing Nusa Tenggara Wétan
Tembung krisis finansial digunakaké minangka duwé  peran déning institusi utawa aset keuangan ilangé sapérangan biji kang ana. Ing abad ka-19 lan ka-20, kaanan krisis finansial kang duwé gayutan déning kepanikan perbankan lan resesi. Suasana lan kaanan kang liya uga sok diarani minangka krisis finansial ya iku ambruké bursa efek lsn krisis mata uang.

Ekonom nulis téyori ing babagan krisis asebab krisis kauangan kadadéan lan cara-cara nyegah,nanging kaanan kaya mangkono bisa ngasilaké sapérangan konsensus.

Pranala njaba 
 Wikia has a wiki on this subjet.
 Financial Crisis 2008 News and analysis - telegraph.co.uk
 Financial Crises: Lessons from History (BBC)
 Socialist Analysis of the Financial Crisis

Rujukan 

Krisis finansial
Masalah ékonomi
Graji mesin utawa sénso (saka tembung chainsaw, graji ranté), sijining jinis graji portabel kang kalakokake mawa dayaning listrik, hidrolis lan sing paling umum nganggo mesin 2-tak. Senso kagunakake ing kebon piranti kanggo nutuh, brubuh nganti garap olah kayu saka wit-witan gedhé.

Pranala njaba 

Piranti
Olah kayu
Mesin
Gembor ya iku piranti kango nggawa banyu, racaké mawa cangkingan lan pancuran kanggo siram tuwuhan. Ukuran gembor manéka warna wiwit 0.5 liter kanggo nyiran tuwuhan pethètan nganti udakara 10 liter kanggo siram tuwuhan palawija ing sawah lan tegalan.

Kanggo mecah iline banyu saka gembor, ing pucuk gulu gembor dipasangi cincim.

Piranti
Tetanèn
Rencek ya iku cawang-cawang cilik ing wit-witan kekayon. Cawang kang duwé ukuran gedhé lan langsung thukul saka tunggul wit karan pang.

Tetuwuhan
Botani

fr:Rameau
Plintheng utawa Plinthengan (Basa Indonésia: katapel, Basa Inggris: slingshot) ya iku piranti wujud wilah lemes kanggo nguncalaké 'mimis' (racaké awujud krikil utawa sabangsané) sarana diembat utawa dijepataké nganggo tenaga tangan. Lumrahé plintheng kagawé saka pang kayu cawang sing wujudé kaya aksara Y lan karèt utawa pèntil cacah 2, lan selembar kalep kanggo wadhah mimis.

Sajarah lan panggunaan

Plintheng gumantung marang kakuwatan lan daya lenturé bahan sing lumrahé kagawé saka karèt sing divulkanisir, amarga saka iku wiwitan anané plintheng mesthiné sawisé tinemu karèt vulkanisir déning Charles Goodyear ing taun 1839 (dipatènaké taun 1844).  Ing taun 1860, 'mesin' anyar iki wis lumrah dianggo bocah-bocah nakal kanggo ngrusak, nganti bisa nuwuhaké kurban nyawa.

Rujukan 

Dolanan
Gaman
Enjet iku kapur sing dienggo masak. Fungsiné enjet iku supaya panganané ora luyu.

Bahan panganan
Phan Thiet iku sawijining kuthamadya (city) dumunung ing provinsi Binh Thuan, Nam Trung Bo, Vietnam. Miturut sènsus padunung taun 2011 Badan Statistik Nasional Vietnam, kotamadya iki ndarbèni padunung 350,000 jiwa.

Phan Thiet
Kuthamadya ing Binh Thuan
Katès, Gandhul, utawa Gamblok (Carica papaya L.) iku kalebu tuwuhan hérba saka famili Caricacea kang asalé saka Meksiko sisih kidul lan sisih loré Amérika Kidul uga saka Hindia Kulon, saiki nyebar wiyar lan akèh ditandur ing laladan tropis kanggo dijupuk wohé. C. papaya iku siji-sijiné jinis sajeroning gènus Carica. Jeneng katès ing basa Indonésia yaiku "pepaya" kang dijupuk saka basa Walanda, "papaja", kang ing giliran"papaja" uga njupuk saka jeneng basa Arawak, "papaya". Ing basa Sundha, katès sebutané "gedhang".

Pamerian 
Tuwuhan katès dhuwuré bisa 10 mèter. Cara nandur kang gampang, ndadèkaké tuwuhan katès urip ing nagara-nagara tropis. Tuwuhan katès duwé rupa kaya tuwuhan palem, kembangé warna putih, yèn mateng dagingé rupa kuning. Woh katès yèn disigar, gronggongan njero wanguné simetris. Godhongé uga mèmper karo tangan manungsa.

Kultivar katès 
Kultivar katès manéka warna amarga béda ing pamupangatan lan pepénginan konsumèn.

Katès bangkok
Katès bangkok diintrodhuksi saka Thailand. Permukaan wohé ora rata lan kulit njabané rélatif tipis, mula angèl dioncèki. Kaluwihané, dagingé legi lan akèh ngandhut banyu. Ukuran wohé gedhé.

Katès Sala F1
Arupa katès kultivar hibrida unggul saka Hawaii. Wohé cilik-cilik lan disenengi konsumèn kulon.

Saliyané iku uga ana katès hias kang godhong utawa glonggongé awerna ungu. Katès iki ditandur mung kanggo disawang penampilané kanggo ngèndahaké taman.
Ing Dhataran Dhuwur Dieng ditepungi prodhuk mèmper katès kang dipak lan diarani "carica". Jinis iki seneng laladan adhem kanggo ngasilaké woh kanthi optimal.

Jinis katès 
Miturut jinisé, katès kapérang dadi telu:
 Katès lanang: Katès lanang duwé kembang majemuk lan duwé pang (tangkai) dawa. Kembang kapisan ana ing pucuk pang. Tandha yèn katès lanang yaiku wernané putih lan ora duwé sirah lan benang sari jangkep.
 Katès wadon: Béda karo katès lanang, katès wadon duwé kembang akèh. Pang cendhek lan kembangé gedhé cilik pratandha kembang kang gedhé bakal dadi woh. Katès wadon ora duwé benang sari lan bakal ngembang terus.
 Katès jangkep: Katès jangkep duwé kembang kang jangkep lan bisa panyerbukan dhéwé. Ana telung jinis katès jangkep yaiku:
 duwé benang sari 5 lan bakal woh bulat
 duwé benang sari 10 lan bakal woh lonjong
 duwé benang sari 2-10 lan bakal woh mengkerut

Katès kang ana ing Indonésia ana rong jinis:
 Katès semangka, duwé daging warna abang kaya warna semangka, rasané legi
 Katès manuk, duwé daging woh warna kuning, ambuné seger lan rasané kecut campur legi

Mupangat 
Katès kalebu jinis woh-wohan kang multiguna. Wiwit saka oyot nganti godhong duwé mupangat kanggo manungsa lan kéwan. Tuwuhan katès bisa dimupangataké kanggo bahan pangan, unjukan, obat, pakan raja-kaya.

Kasiyat tuwuhan katès bisa kanggo nambani lelara wan, kanggo ASI, borok, jerawat, rématik, gegelen, radang ginjel, lara weteng, pilek, anemia, masuk angin, kanggo nafsu makan.

Gladri 

Godhong Katès duwé kasiat kang akèh. Kasiate godhong katès yaiku bisa kanggo:
 Nggancarake pencernaan
 Nambah nafsu mangan anak
 Nggancarake Asi
 Tamba nyeri haid
 Anti kanker
 Tamba kukul
 Tamba demam berdarah

Cathetan suku

Pranala njaba 

Woh-wohan
Tetuwuhan obat
Kué Mangkok inggih punika salah satunggaling dhedhaharan tradhisional ingkang kadamel saking glepung beras. Dipunwastani kué mangkok amargi wujudipun kué ingkang mekrok kados mangkok. Kué mangkok ingkang kalebet jajanan pasar punika dipunbiwarakaken kaping pisan déning imigran saking Tiongkok sisih kidul.

Déné bahan dhasar kanggé damel kué mangkok inggih punika glepung beras ingkang dipuncampur kaliyan glepung terigu, tapé saking téla, gendhis, lan sapanunggalanipun.

Bahan-bahan kanggé damel kue mangkok 
Kanggé damel kue mangkok dipunbetahaken bahan-bahan ing ngandhap punika:
 175 gram glepung beras
 175cc toya adhem
 100 gram tape saking tela (dipunpilih ingkang empuk)
 150 gram gendhis palem
 75 gram tepung terigu
 50 gram gendhis pasir
 125cc jarang panas
 125cc soda/sprite
 1 sdt baking powder
 Cithakan kué mangkok/ron gedhang

Caranipun damel kué mangkok 
 Ingkang sapisan, glepung beras dipuncampur kaliyan toya adhem.
 Sasampunipun, dipunlebetaken tapé kaliyan gendhis palem ingkang saderèngipun sampun dipunudak ngantos rata.
 Manawi sampun, lajeng dipunlebetaken glepung terigu saha gendhis pasir. Lajeng adonan dipunudak nganggé séndok ngantos rata.
 Lebetaken jarang panas ingkang langkung rumiyin dipunadhemaken rumiyin 2-3 menit, lajeng dipunudak ngantos rata adonan ingkang wonten.
 Salajengipun lebetaken soda saha baking powder wonten ing adonan, dipunudak ngantos rata.
 Manawi sampun, adonan dipunsaring nganggé saringan kawat.
 Manawi adonan sampun dados, lajeng cithakan kue mangkok ingkang sampun wonten dipunpanasaken rumiyin nganggé dandang ingkang sampun umub.
 Salajengipun, adonan saged dipunlebetaken wonten ing cithakan ngantos cithakanipun kebak. Utawi manawi cithakanipun nganggé ron gedhang, adonan saged langsung dipuncithak wonten ing ron gedhang ingkang sampun dipundamel kados mangkok, nembé dipundang adonanipun.
 Adonan dipundang sadangunipun 25 menit. Manawi sampun, asiling kue ampun dipunbikak rumiyin ngantos 20 menit.

Rujukan 

Panganan
Tindhik ya iku sijining cara gawé owah-owahan marang awak kanthi gawé bolongan utawa nyuwèk sijining pérangan awak kang sabanjuré ing kono digantungi pepaès kaya ta anting utawa suweng.

Tindhik kuping lan irung wis dikenal déning kabudayan-kabudayan tuwa. Ana mumi kang umur 5.000 taun duwé anting, lan tindhik ing irung wis kacathet ing taun 1500 sadurungé masehi. Saliyané irung lan kuping, ana uga sapérangan kabudayan kang duwé tradhisi gawé tindhikan ana ing ilat, lambe, penthil susu, wudel, lan malah uga ana kang gawé tindhik ana ing pawadonan.

Budaya
Paès
Garebeg Sawal ugi dipunsebat grebeg pasa utawi grebeg bakda. Dipunwastani grebeg sawal amargi upacara grebeg punika dipunadani ing wulan sawal. Ancas dipunwontenaken grebeg sawal punika inggih ingkang sapisan kanggé ngurmati wulan suci Ramelan. Bilih wonten ing wulan kasebat, umat Islam dipunwajibaken siyam sesasi natas. Ancas ingkang kaping kalih inggih kanggé ngurmati malem lailatul qadar utawi ingkang asring winastan maleman utawi selikuran. 
Karaton ngawontenaken maleman/selikuran minangka upacara karajan ingkang dipunadani saderengipun garebeg sawal/pasa. Pisowanan selikuran punika dipunadani saben tanggal 21 wulan Ramelan. Adicara punika dipunwiwiti nalika jumeneng nata Sri Sultan Hamengku Buwono I ingkang salajengipun dipundadosaken tradisi kaliyan sultan-sultan panerasipun. Nalika jumenengipun Sri Sultan Hamengku Buwono VIII (1921-1939) tata upacara punika dipundamel langkung gampil lan upacara maleman punika dipunicalaken kawontenanipun nalika jumenengipun Sri Sultan Hamengku Buwono IX.
Dumugi warsa 1941, wonten ing upacara grebeg pasa punika taksih dipunwontenaken ugi upacara pisowanan grebeg minangka adat karaton wonten ing Sitihinggil. Lan, minangka salah satunggaling tradisi wonten ing grebeg pasa punika boten dipunwontenaken adicara tilik ing Masjid Gedhé Ngayogyakarta kaliyan sultan saha para abdinipun. Nanging minangka gantosipun, sultan ngawontenaken pasowanan ngabekten wonten ing Bangsal Kencono. Tradisi ngabekten punika dipunadani saben tanggal 1 Sawal lan nalika jumenengipun Sultan HB IX adicara punika dipuntindakaken kanthi ringkes. Sultan boten malih lenggah wonten ing singgasana emas (dhampar kencana) saha boten ngagem busana keprabon.

References 

Sawal
Jatimulyo iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2007.
Cacahing sing ndunungi désa iki miturut sènsus taun 2010 ana 2.206 jiwa .

Rujukan

Pranala njaba 
 Péta Google
Mantingan iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2002.. Désa Mantingan wewaresan ing sisih lor karo Kacamatan Karanganyar, ing sisih wétan karo Désa Sambirejo, ing sisih kidul karo Désa Pakah lan ing sisih kulon karo Désa Kedungharjo.
Caching sing ndunungi désa iki miturut sènsus sing ndunungi taun 2010 ana 6.648 jiwa . Ing Désa iki bisa diarani pusaté saka Kecamatan Mantingan. Ana ing désa iki uga ana pasar kanggo adol tinuku janganan lan woh-wohan kang ditepungi Pasar Mantingan.

Rujukan

Pranala njaba 
Péta Google
Pakah iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2004.
Désa Pakah wewatesan, ing sisih lor karo Désa Kedungharjo lan désa Mantingan, ing sisih kulon lan kidul karo désa Tambakboyo.
Cacahing sing ndunungi désa iki miturut sènsus taun 2010 ana 4.487 jiwa .

Rujukan

Pranala njaba 
 Péta Google
Pengkol iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2006.
Pengkol iku désa sing dunungé paling wétan ing Kacamatan Mantingan. Ing sisih kulon wewatesan karo désa Sambirejo lan ing sisih lor karo Kacamatan Karanganyar.
Cacahing sing ndunungi désa iki miturut sènsus taun 2010 ana 2.868 jiwa .

Rujukan

Pranala njaba 
 Péta Google
Sambirejo iku désa ing Kacamatan Mantingan, Kabupatèn Ngawi, Provinsi Jawa Wétan.kang duwé kodhe wewengkon 35.21.13.2001.. Désa Sambirejo ing sisih lor wewatesan karo Kacamatan Karanganyar, ing sisih wétan karo Désa Pengkol, ing sisih kidul karo Désa Pakah lan ing sisih kulon karo Désa Mantingan.
Ing désa iki dumunung pondhok pesantrèn Modhèrn Darussalam Gontor Putri 1 lan Gontor Putri 2, sing dunungé kurang luwih 100 km saka lokasi Pondhok Modhèren Darussalam Gontor ing Ponorogo.
Cacahing sing ndunungi désa iki miturut sènsus taun 2010 ana 9.394 jiwa . Pakaryan padunung ing désa iki akèh-akèhé dadi juru tani lan ngingu raja kaya. Ing désa iki uga diliwati kali Bengawan Solo. Ing désa iki ana Pasar Kedhung Miri kang dadi sarana dol tinuku asil panén mliginé janganan lan woh-wohan.

Rujukan

Pranala njaba 
 Péta Google
ꦤ ꦲꦶꦏꦸ ꦲꦏ꧀ꦱꦫ ꦔ꧀ꦭꦺꦒꦺꦤ ꦱꦗꦼꦫꦺꦴꦤꦶꦁ ꦲꦏ꧀ꦱꦫ ꦗꦮ ꦲꦤꦕꦫꦏ ꦱꦶꦁ ꦔ꧀ꦭꦩ꧀ꦧꦔꦏꦺ ꦲꦸꦤꦶ /na/꧉​​ꦲꦏ꧀ꦱꦫ ​ꦤ​ ꦢꦶꦭꦠꦶꦤꦏꦺ​ ꦢꦢꦶ​​ /na/꧉​​ ꦲꦏ꧀ꦱꦫ​ ꦤ​ ꦩꦶꦤꦁꦏ ​ꦱꦭꦃ ​ꦱꦶꦗꦶ​ ꦲꦏ꧀ꦱꦫ ​ꦱꦶꦁ​ ꦢꦸꦮꦺ​ ꦮꦔꦸꦤ꧀​ ꦲꦏ꧀ꦱꦫ​ ꦩꦸꦂꦢ​ ꧌ꦲꦏ꧀ꦱꦫ​ ꦏꦥꦶꦠꦭ꧀꧍​꧉​

ꦲꦸꦒ ꦢꦼꦭꦼꦔꦼꦤ꧀ 
 ꦤ ꦏꦺꦴꦗꦺꦴꦁ

Aksara Carakan
ꦲꦏ꧀ꦱꦫꦗꦮ
ya iku pusat gastronomi, papan blanjan, lan hiburan ing sisih kidul Kanal Dōtonbori, Osaka, Jepang. Ing antarané Kreteg Dōtonbori lan Kreteg Nipponbashi iki ana manéka macem warung mangan lan fasilitas hiburan.

Minangka simbol kutha Osaka, Dōtonbori wis bola-bali didadékaké papa panggonan filem Jepang lan filem jaban rangkah. Papan-papan iklan lan lampu-lampu neon ukuran gedhé maési gedhong-gedhong restoran lan hiburan bengi ing pinggring Kanal Dōtonbori. Pusat kawigatèn wisatawan kang teka ana Dōtonbori, ing antarané kepithing papan iklan Kani Douraku, lampion fugu omah mangan Zuboraya, Neon Glico, lan jajanan khas Osaka (okonomiyaki, takoyaki, lan udon).

Ing sekitan panggonan iki ana teater bunraku, gedhong sandiwara komedi/manzai Namba Grand Kagetsu, teater idola NMB48, lan gedhong biyoskup. Ing sakloron pinggiring kanal Kreteg Ebisubashi ana promenade Tonbori Water Park kang dipepaki panggonan-panggonan lungguh. Pusat diskon Don Quijote ana ing piinggiring kanal duwé kincir ria kanthi wujud elips. Kreteg Ebisubashi ya iku pucuk kudul saka arkade blanjan Shinsaibashi.

Ing panggonan iki uga ana , sawijining kuil Jōdo-shū kang dibagun taun 1637. Gang cilik kang dalane saka watu ing ngarepe kuil iki diarani Hōzen-ji Yokochō.

Sajarah 

Pangusaha Osaka kang jenenge Yasui Dōton (Nariyasu Dōton, 1533-1615) bebarengan karo adike,  lan  saka Hirano yasa kanal nggao duwite dhéwé. Pambangunane diwiwiti Yasui Dōton taun 1612 sawisé éntuk préntah saka Toyotomi Hideyoshi, lan rampung taun 1615. Matsudaira Tadaaki njenengi Dōtonbori (Kanal Dōton) kanggo mèngeti Yasui Dōton kang miwiti pambangunan kanal.

Keshogunan Edo ngukuhaké kawasan kidul Dōtonbori minangka dhistrik hiburan lan pusat gedhong pertunjukan. Anggoné nata kawasan iki diwiwiti taun 1621. Sawisé pirang-pirang abad Dōtonbori dikenal minangka pusat gedhong teater kabuki lan bunraku. Omah-omah mangan padha bukak kanggo nyukupi kabutuhan artis, penonton, lan wong-wong kang padha teka. Dōtonbori banjur ngrembaka dadi pusat kutha ing kawasan Minami lan pusat epikureanisme pendhudhuk Osaka.

Kawasan sakiwa-tengené Dōtonbori keleban banyu akibat tsunami lan lindhu Nankai 1854. Dununge kurban tiwas ora dingertèni kanthi pesthi.

Kreteg Ebisubashi lan Neon Glico kang ana ing dhuwuré kalebu salah sijiné simbol kutha Osaka. Kreteg iki pisanané dibangun mèh bareng karo digawéné kanal. Panggemar tim bisbol Hanshin Tigers duwé tradisi mlumpat ing kali saka dhuwuring Kreteg Ebisubashi yèn timé dadi juwara. Renovasi Kreteg Ebisubashi kang dibangun sadurungé taun 1925 suwéné 3 taun. Kreteg iki rampung direnovasi tanggal 22 November 2007.

Réferènsi

Pranala njaba 
 Dotonbori di situs Organisasi Pariwisata Nasional Jepang
  Pelari Glico Neon

Papan wisata ing Osaka
Olah-olahan Jepang
Adobe Photoshop, utawa bisa uga diarani Photoshop, ya iku piranti lunak editor citra gawéan Adobe Systems kang dikhususake kanggo ngedit foto/gambar lan kanggo ngganti lan nggawé efek. Piranti lunak iki uga digunakaké déning fotografer digital lan perusahaan iklan saéngga dianggep pamimpin pasar (market leader) minangka piranti lunak pangolah gambar/foto, lan, sesarengan Adobe Acrobat, dianggep produk paling musuwur kang diprodhuksi déning Adobe Systems. Versi kawolu aplikasi kang mau karan kanthi jeneng Photoshop CS (Creative Suite), versi kasanga mau Adobe Photoshop CS2, versi kasapuluh sok diarani Adobe Photoshop CS3, versi kasawelas ya iku Adobe Photoshop CS4, versi karolas ya iku Adobe Photoshop CS5, lan versi kang pungkasan (telulas) ya iku Adobe Photoshop CS6.

Photoshop uga bisa dioperasiake déning Microsoft Windows, Mac OS X, lan Mac OS; versi angka 9 sapituruté uga bisa uga digunakaké déning sistem operasi liya kaya ta Linux minangka mbantu piranti lunak tartemtu kayat CrossOver.

Pangembangan 
Ing taun 1987, Thomas Knoll, kang dadi mahasiswa PhD ing Universitas Michigan, miwiti nulis salah sijiné program ing Macintosh kauntungané bisa nampilake gambar grayscale sajeroning layar monokrom. Program iki, kang sok diarani Display, ide utawa gagasan kang metu dideleng déning panjenengané seduluré ya iku John Knoll ya iku salah sijiné karyawan ing Industrial Light lan Magic, kang ngerekomendasiake Thomas supoyo bisa ngubah program dadi program panyunting gambar kang wutuh. Thomas njupuk enem wulan kanggo ngaso (istirahat) saka kuliyah ana ing Universitas Michigan ing taun 1988 kanggo kerja sesarengan karo saduluré kanggo mbahas program iki, kang diganti jenengé dadi ImagePro. Sabanjuré taun wis bisa digarap, Thomas ngganti jeneng programé dadi Photoshop lan ditandangi ing sajeroning wektu kang cukup rikat kanthi produsen scanner Barneyscan kanggo ndistribusiake salinan saka program mau déning slide scanner; "total kurang luwih 200 salinan Photoshop wis dikirimake" kanthi cara iki.

Ing ing sajeroning wektu iku, John plesir ing Silicon Valley ing California lan menehake dhémonstrasi program marang insinyur ing Apple Computer Inc. lan Russell Brown, direktur seni ing Adobe. Kaloroné dhémonstrasi iku éntuk asil, lan Adobe mutusaké kanggo nuku lisensi kang tumuju kanggo ndistribusikake ing wulan September 1988. Sawetara John makarya ing plug-in ing California, Thomas tetap ing Ann Arbor kanggo nulis kodhe program. Photoshop 1.0 dirilis ing 1990 mirunggan kanggo Macintosh.

Fitur 
Ing wiwitan Photoshop dirancang kanggo nyunting gambar tumuju dicetak basis-kertas, Photoshop kang ana ing mangsa iki uga bisa digunakaké minangka mproduksi gambar ing World Wide Web.Jinis utawa versi pungkasan uga duwé aplikasi tambahan, Adobe ImageReady,kanggo piranti mau.

Photoshop bisa nerima panggunan ing aneka model warna:
 RGB color model
 Lab color model
 CMYK color model
 Grayscale
 Bitmap
 Duotone

Réferènsi

Pranala njaba 
 Situs web resmi Adobe Photoshop
 Photoshop  di Open Directory Project

Piranti lunak desain grafis
Piranti lunak Adobe
Piranti lunak Windows
Piranti lunak Mac OS
Kambium ya iku pérangan saka wit-witan kang wujud ayid, manggon ana ing antarané kulit lan pang. Lumrahé pang kang jinis iki atos lan didarbèni déning uwit kang umuré dawa. Kambium ing kayu nduwèni fungsi minangka jalur dat hara saka jero lemah nganti godhong, sarta naluraké kasil fotosintetis, kang gunané kanggo panganan wit-witan.

Cathetan sikil

Pranala njaba
 

Anatomi tumbuhan
Angka 1 iku angka sajeroning aksara Jawa Hanacaraka sing nglambangaké aji 1. Angka 1 iki dilambangaké padha karo lambang aksara Ga dilatinaké  "Ga".

Uga delengen 
 Ga (aksara Jawa)
 Ga (aksara Bali)

Aksara Carakan